google/wiki40b huggingface dataset:
Martin Walser

Bakgrunn

Martin Walser vokste opp med sin mor etter at hans far døde da han var ti år gammel. Han hjalp sin mor i driften av familiens Gastwirtschaft (vertshus). I 12-årsalderen begynte han å interesserea seg for lyrikk og begynte å lese Friedrich Nietzsche og Fjodor Dostojevskij. 
Årene 1944-1945 var Walser innkalt i arméens luftforsvar. Han søkte om å få bli feltjegare men hans søknad ble avslått. I 1945 havnet Walser i amerikansk krigsfangenskap. 
I 1946 tok han sin studenteksamen i Lindau, og studier fulgte i Regensburg og Tübingen. Han studerte litteraturvitenskap, historie og filosofi.

Forfatter

I 1949 begynte han å skrive for aviser og tidskrifter. I 1951 disputerte Walser med et arbeide om Franz Kafka og begynte å arbeide hos Süddeutscher Rundfunk. I 1955 kom Walsers gjennombrudd som forfatter med den halvt selvbiografiske Ein Flugzeug über dem Haus und andere Geschichten. Samtidigt ble Walser medlem i Gruppe 47. 
Walser engasjrte seg politisk på 1960-tallet og støttet aktivt SPD og ble ansett av mange også å være en sympatisør med Deutsche Kommunistische Partei, det tyske kommunistpartiet. Samtidig kom flere av hans mest kjente verker ut og han ble kjent for sine romanfigurer som ofte var antihelter. 
På 1980-tallet hadde Walser forflyttet seg stadig mer mot høyre på den politiske skala og under en forelesningsserie i 1988 erklærte han at han ikke kunne finne seig i Tysklands deling. På 1990-tallet ytret Walser seg på nytt om det gjenforente Tyskland og de aktuelle problemer som fantes.

Talen i Paulskirche i 1998

Den 11. oktober 1998 mottok han den prestisjetunge fredspris som deles ut av Den tyske bokhandlerforeningen. Overrekkelsen fant sted i Paulskirche i Frankfurt am Main, og ved den anledning holdt fredsprisvinneren en tale slik tradisjonen tilsier. 
Talen ble beskrevet som et retorisk mesterstykke, men initierte en ny runde i debatten om hvordan Tyskland i dag skal forholde seg til sin nazistiske fortid. 
Walsers hovedbudskap var at det tyske folk måtte bli ferdig med sine skyldbetyngede minner om fortiden. Hans argumentasjon gikk ikke ut på å redusere eller benekte noen av de faktiske hendelser som hadde funnet sted. Han forsøkte heller ikke å relativisere Holocaust. Det Walser kritiserte, var hvordan tyskere selv stadig lot sin nazistiske fortid gripe inn i livsstil og begivenheter i nåtidens Tyskland. Han mente at det hadde skjedd en «ritualisering» slik at denne skyldbelagte fortid stadig kom i fokus ved nye minnesmerker, feiringer av begivenheter og pliktmessige påminnelser om Auschwitz. 
Selv om nok mange tyskere syntes at han hadde et poeng, utløste talen også sterke motangrep, særlig fra liberalt og radikalt hold, og Ignatz Bubis – President i Det jødiske sentralråd i Berlin – anklaget Walser for antisemittisme.

Familie

Martin Walser er far til skuespillerinnen Franziska Walser.
Ess på topp

Andre titler

Engelsk: Ace High. Spansk: Los cuatro truhanes. Tysk: Vier für ein Ave Maria
Latona-kvartalet

Latona-kvartalet, svensk: Kvarteret Latona, er et kvartal i Gamla stan i Stockholm. Kvartalet er omgitt av Tyska brinken i nord, Prästgatan i øst, Västerlånggatan i vest og Mårten Trotzigs gränd i sør. Kvartalet består av elleve bygårder: Latona 1 – 11. Den samme tomteinndelingen var allerede i 1885 inntegnet på Alfred Rudolf Lundgrens Stockholmskart.

Navnet

Nesten alle kvartalsnavn i Gamla stan ble til i løpet av 1600-tallet og senere, de fleste er oppkalt etter personer og hendelser (i hovedsak guder) fra gresk og romersk mytologi. "Latona" er det latinske navnet på Leto, som i gresk mytologi er en titan og elskerinnen til Zeus. Med ham hadde hun to sønner Apollo og Artemis.

Kvartalet

Det langsmale kvartalet ligger parallelt med og på vestsiden av Juno-kvartalet. Alle tomter går tvers gjennom kvartalet. Huset mot Tyska brinken i Latona 1 er bare 8 meter bredt, men mot Mårten Trotzigs gränd og Trivia-kvartalet utvider kvartalet seg og har en bredde på rundt 30 meter. I Trivia-kvartalet eide kjøpmannen Mårten Trotzig fra Tyskland flere eiendommer på slutten av 1500-tallet.
Sammen med nabokvartalene Morpheus og Iris markerer Latona hvor den eldste vestlige bymuren lå. En sannsynlig plassering for bymurens vestlige del er langs Prästgatans vestside. I Latonas sørende ligger Stockholms trangeste smug; Mårten Trotzigs gränd med en bredde på bare 90 centimeter.
En av de mest kjente bygningene i kvartalet er Prästgatan 78. Her ble kunstneren Carl Larsson født 28. mai 1853. Huset var på begynnelsen av 1600-tallet eid av historikeren Erik Jöransson Tegel. Husets portal i sandstein stammer fra 1600-tallet, mens selve porten er fra 1700-tallet.
Eiendommen Latona 5 (Västerlånggatan 67/Prästgatan, 66) kalles Bezelii hus etter pastor primarius Christopher Bezelius (d. 1689) som var prest i tyske Sankt Gertruds menighet. Han fikk bygd dette huset i 1670.
Tidligere minte restauranten Latona (Västerlånggatan 79) om kvartalet. Her slo trubaduren Cornelis Vreeswijk i 1975 ned antagonisten, forfatteren Arvid Rundberg og ble dømt til 5 000 kroner i erstatning og to måneders fengsel. Nå heter denne restauranten Mårten Trotzig.
RAF Transport Command

RAF Transport Command var i en periode navnet på organisasjonen som kontrollerte transportflyene til Royal Air Force. 
Organisasjonen oppsto som Atlantic Ferry Organisation (Atfero) i 1940. 20. juli 1941 ble organisasjonen omdøpt til Ferry Command, før den fra 1943 fram til 1967 het Transport Command. 
Kommandoen drev hovedsakelig fergeflyging av bombe- og transportfly fra flyfabrikker i USA og Canada til RAFs flystasjoner både i Storbritannia og andre steder i det britiske imperiet. Den var også involvert i tauing av glidefly, som i forbindelse med invasjoner og landsettinger fraktet utstyr og soldater.
Afghantepper

Afghanteppe eller bare afghan er en type håndknyttet teppe fra Afghanistan. Teppene er kjennetegnet av en rød eller rødbrun bakgrunnsfarge og geometriske mønster. Teppene er av ull fra karakulsau, som gjør dem fine og tette. Tradisjonelt ble teppene laget av håndspunnet ull og farget med plantefarger, særlig fra krapprot. Moderne tepper blir som regel laget av maskinspunnen ull og syntetisk farget.
Tradisjonelle afghanske områder for teppeknyting er i nordvest, der Herat, Andkhoy og Mazar-i Sharif er viktige handelsbyer. I nyere tid har mange teppehandlere også slått seg ned i Peshawar i Pakistan.
97% Soul

97% Soul er et samlealbum med Geir Wentzel, utgitt i 1997.
Storsteinnes

Stedet

Storsteinnes var tidligere et veiknutepunkt i fylket, men etter omgripende forandringer av veinettet ble stedet liggende utenfor E6, som er hovedferdselsåren gjennom Troms.
Mange av arbeidsplassene som i dag finnes på Storsteinnes er tilknyttet kommunal service og administrasjon. Landbruket står også for en vesentlig del av arbeidsplassene i kommunen, både primærproduksjon og tjenesteyting. Tine har et stort meieri (osteproduksjon) og geitysteri på Storsteinnes, og det er også bedrifter som produserer fôr til husdyr og fisk.
I kommunesenteret finnes også handels- og servicebedrifter innenfor ulike bransjer; hus- og byggeleverandører (Maxbo og Byggmakker), flere elektriske firmaer (JM Hansen, Euronics), rørleggerforretninger, klær og sko, gavebutikk, Sparebank 1 Nord-Norge, vinmonopol, optiker, frisører, Coop Extra, Rema 1000, bilverksteder og traktorsverksted. I tillegg både offentlig og privat tannlege, kommunalt legesenter, apotek, veterinærkontor. Storsteinnes sentrum har også et utvalg av kafeer og spisesteder.
Under felttoget i Norge i 1940 ble det avholdt to Statsråd i meieriet på Storsteinnes.
I idrettsparken på Moan ligger Balsfjordhallen, som er gjenreist etter storbrannen i 2010. Her finnes også Moan Kunstgress, Moan Bad, skiskytteranlegg, lysløype og Storsteinnes skole. Midt-Troms Museums avdeling Fjordmuseet ligger her, og viser sine besøkende naturhistorie.
Tettstedet har også en fotballklubb som spiller i 5. divisjon, avd. 2 i Troms, Storsteinnes IL
Ferjesambandet Volda–Lauvstad

Volda–Lauvstad er et ferjesamband på 652Fylkesvei 652 som krysser Voldsfjorden i Volda kommune på Sunnmøre. Sambandet drives i perioden 2015–2019 av Norled og trafikkeres av ferja MF «Ørland». Den 7,5 km lange overfarten tar ca. 25 minutter, og det er 13–16 daglige avganger. I 2016 var årsdøgntrafikken 302 personbilenheter.
Mellom 1945 og 1969 var også Leikong på Gurskøya i Sande anløpssted for dette sambandet. I dag har øya veiforbindelse via Dragsundbrua. Berkneset på østsiden av Voldsfjorden var også anløpssted mellom 1957 og 1969.
43. serierunde i GET-ligaen 2015/16

43. serierunde i GET-ligaen 2015/16 startet torsdag 3. mars 2016 klokken 18 med Stavanger mot Kongsvinger, etterfulgt av Lillehammer mot Lørenskog, Manglerud Star mot Frisk Asker, Sparta Warriors mot Storhamar og Stjernen mot Vålerenga kl. 18:30.
White Nothe

White Nothe er et nes ved Den engelske kanalen øst i Ringstead Bay, øst for Weymouth i Dorset i England. Området er velkjent for geologien og de fleste fossilene som er å finne her. Sidene av neset kommer av gamle jordras.
Det går en flott sti opp til en klippe, som en mener ble benyttet av smuglere. Det er mulig å gå fra bunn av White Nothe langs kysten fra Ringstead Bay, men veien blir dekket av vann ved å flo sjø
Området er delvis eiet av National Trust. Fra toppen av White Nothe kan en i øst sjå kalkklippen  Bat's Head. Det er mulig å gå østover langs toppen av klippen til Durdle Door og Lulworth Cove. Ut mot havet kan en se Isle of Portland.
Like nordvest for White Nothe ligger Burning Cliff.
Baseball under Asialekene 2006

Baseball under Asialekene 2006. Baseball var en av sportene under Asialekene 2006 i Doha i Qatar. Turneringen ble avviklet 29. november til 7. desember 2006. Det var i seks herrelag som deltok i turneringen.
Black Tie White Noise

Singler

Følgende singler ble gitt ut: «Jump They Say»/«Palleas Athena», «Black Tie White Noise»/«You've Been Around», og  «Miracle Goodnight»/«Looking for Lester».
Det Østasiatiske Kompagni

Det Østasiatiske Kompagni, ØK eller EAC, East Asiatic Company,  ble stiftet i 1897 av H. N. Andersen.
I løpet av de neste 80 årene etablerte de sjøtransport over hele verden. I 1965 kjøpte de Plumrose, som i dag er fundamentet for ØKs søramerikanske aktiviteter. På 1970-tallet var ØK Skandinavias største selskap målt i omsetning, men stor gjeld førte til store tap på 1980-tallet, og mange forretningsområder måtte selges unna.
I 2005 ble den største forretningsenheten, EAC Nutrition, solgt til hollandske Royal Numico NV.
I dag fokuserer ØK på 3 hovedområder, primært i Asia og Sør-Amerika: EAC Foods, EAC Industrial Ingredients og EAC Moving and Relocation Services.
Selskapet er notert på Københavns Fondsbørs.
Blant skipene i rederiets eie var det danske hospitalskipet M/S Jutlandia.
Vassøyane naturreservat

Landskap og arter

Området består av om lag 100 øyer, holmer og skjær som består av mye konglomerat og sandstein fra devontida – såvidt beliggende innenfor det kaledonske fjellkjedeområdet som bare berører Gulen helt her nede i kommunens sørvestre øygard. Geologisk tilhører øygruppa Solundbassenget som er 420-410 millioner år gammelt. Vegetasjonen er atlantisk lynghei hvor røsslyng, klokkelyng, krekling og gråmose dominerer. Vassøyane er ikke et viktig hekkebiotop – det er som trekksted og overvintringssted at området oppnår sin verneverdi. Her trekker bl.a ringgås og hvitkinngås. Lappdykkere og lom trives også her, i tillegg til store antall ærfugl og havelle. Blant de viktigste hekkeartene er teist, enkeltbekkasin, småspove, rødstilk, siland og tjeld.
Verdenscupen i hurtigløp på skøyter 2011/12 – Verdenscup 3

Herrer

Topp 6 løpere med Grand verdenscup -poeng i Heerenveen.

Damer

Topp 6 løpere med Grand verdenscup -poeng i Heerenveen.
Lantianmennesket

Lantianmennesket (forenklet kinesisk: 蓝田人; tradisjonell kinesisk: 藍田人; pinyin: Lántián rén), først beskrevet som Sinanthropus lantianensis, men senere som Homo erectus lantianensis, er en underart av Homo erectus. Den ble oppdaget i 1963 og beskrevet av Woo Ju-Kang året derpå.
Fossile rester av lantianmennisket ble funnet i fylket Lantian (蓝田县; pinyin: Lántián) i nordvestre Kina, i provinsen Shaanxi, om lag 50 kilometer sørøst for byen Xi'an. Det første man fant var et kjevebein, deretter en hodeskalle fra et annet individ med neseben, høyre overkjeve og tre tenner. Kraniets indre volum beregnes til 780 cm³, noe som omtrent overensstemmer med det samtidige Javamenneskets volum.
Lantianmennesket er eldre enn Pekingmennesket, men muligens yngre enn Yuanmoumennesket, som ifølge visse beregninger kan ha levd i Kina for 1,7 millioner år siden.
Fossilene av lantianmennesket bedømmes å stamme fra to kvinner som levde for mellomn 530000 til 1 million år siden, der det andre funnet anslås å være cirka 400000 år eldre enn det første. Fossilene finnes i dag på Shaanxi historiske museum i Xi'an.
I samme lag som, og i nærheten av, funnene av menneskefossilene, har man funnet fossil av dyr og steinartefakter som indikerer at lantianmennesket benyttet redskap og kunne håndtere ild.
Alto de Mira kraftverk

Alto de Mira kraftverk er et varmekraftverk ved Lisboa i Portugal. Det har en installert produksjonskapasitet på 198 MW, fordelt 6 x 33 MW på gassturbiner. Anlegget ble påbegynt omkring 1970, og stod ferdig i 1975. Brenselkilden er fyringsolje og naturgass.
Operatør er EDP Producao, og utstyret og arbeid er levert av General Electric, Alstom, m.fl.
Not While I'm Around

«Not While I'm Around» er en låt fra Stephen Sondheims musikal Sweeney Todd. Det er en duett mellom unggutten Tobias Ragg og Mrs. Lovett. Sweeney Todd hadde urpremiere på Broadway i 1979, og har senere også blitt vist i Norge.
Sangen har blitt sunget av en rekke skuespillere og artister, blant annet av Ken Jennings og Angela Lansbury (for urpremieren i 1979) og Helena Bonham Carter og Edward Sanders (for filmen Sweeney Todd – Demonbarbereren fra Fleet Street fra 2007). Sangeren Barbra Streisand spilte også inn en versjon av låten for studioalbumet The Broadway Album i 1985. Sangen ble sunget av Blaine Anderson (Darren Criss) i musikalserien Glee, etter at kjæresten Kurt (Chris Colfer) blir slått bevisstløs.

Bruk i musikalen

Fru Lovett ansetter den hjemløse guttungen Tobias i kjøttpaibutikken hun eier. Tobias er skeptisk til Sweeney Todd som fru Lovett har forelsket seg i, og sverger med denne sangen å beskytte henne. Hun er som en morsfigur for han, men det viser seg senere at hun kanskje ikke var like snill som Tobias først trodde.

Anmeldelser

Variety kalte låten «øm og hjemsøkende» og skrev at Tobias «for et øyeblikk blir [fru Lovetts] surrogatsønn». Rolling Stone anmeldte filmen i 2007 og skrev at Helena Bonham Carter «gir frysninger i «Not While I'm Around», en hengivenhetens ballade som hun synger til sin unge elev Toby før hun dreper ham».
Bruno Soriano

Landslaget

11. august 2010 fikk han sin første landskamp for Spania mot Hviterussland.
Han ble tatt ut i Spanias EM-tropp til EM i Frankrike 2016.
Epiglottitt

Årsak/sykdomsutvikling (Etiologi/Patogenese)

Epiglottitt ses primært hos små barn i forlengelsen av en virusinfeksjon. Tilstanden er hovedsakelig forårsaket av gram-negative stavbakterier (Hemophilus influenzae). Hos voksne kan også andre bakterier gi epiglottitt, f.eks. streptokokker, pneumokokker og stafylokokker. Den bakterielle infeksjonen medfører ødem evt. komplisert med pusshule (abscess) i epiglottis. Hemophilusvaksinering av norske barn, har drastisk redusert forekomsten av epiglottitt.

Symptomer

Rask progredierende halssmerter og stridor (problemer med å puste inn) utviklet i løpet av 2-6 timer. Pasienten sitter stille framoverbøyd for å få luft. Svelgefunskjonen er sterkt innskrenket og øker dermed faren for blokkerende slimpropp i pusterøret og dermed akutt respirasjonsstans og død. Pasienten er svært medtatt med høy feber (39-40 grader), har økt spyttproduksjon som ikke svelges, og grøtete stemme. Tilstanden påvirker gjerne pasientens psyke i form av uttalt angst. Epiglottitt medfører lite eller ingen hoste.

Diagnostikk

Speilundersøkelse avslører et rødt og hovent strupelokk. Det er viktig å begrense speilundersøkelse til et minimum, da dette kan utløse larynxspasme og dermed ytterligere åndenød. De viktigste andre diagnosene som legen vil vurdere er tonsillitt og falsk krupp samt fremmedlegeme i luftveiene.

Behandling

Epiglottitt er en svært alvorlig infeksjon og krever profesjonell behandling og sykehusinnleggelse umiddelbart. Det er viktig at en lege følger med pasienten til sykehuset, da det kan bli aktuelt med akutt intubasjon (pusterør i pusterøret), eller i verste fall åpning av luftrøret, tracheostomi, ved forverring av pusten. Behandlingen på sykehuset består av antibiotika og kortikosteroider (betennelsesdempende). Dersom reisetiden til sykehuset er lang, skal medikamentell behandling påbegynnes umiddelbart. Prognosen er god med adekvat behandling.
«Resolute»-skrivebordet

«Resolute»-skrivebordet er skrivebordet til USAs president.
Det ble gitt i gave fra dronning Victoria til president Rutherford B. Hayes i 1880 og er laget av tømmer fra det britiske skipet HMS «Resolute». Alle presidenter etter Hayes har brukt skrivebordet bortsett fra Lyndon B. Johnson, Richard Nixon og Gerald Ford. President George H.W. Bush flyttet skrivebordet fra Det ovale kontor og til Treaty Room i Det hvite hus, men president Bill Clinton flyttet skrivebordet tilbake til Det ovale kontor.

En gave fra dronning Victoria

HMS «Resolute» var et av skipene som under Edward Belcher ble sendt ut i de tidlige 1800-årene for å søke etter den kjente engelske oppdagelsesreisende sir John Franklin, som lette etter Nordvestpassasjen til Asia.
Kambodsjas skikker

Kambodsjas skikker (kinesisk: 真臘風土記, Zhenla fengtu ji) er en reiseskildring skrevet av den kinesiske diplomat Zhou Daguan under hans opphold i Yasodharapura (nå Angkor) mellom 1296 og 1297. Zhous skildring er av stor historisk verdi ettersom den er den eldste kjente skrevne skildring om dagligliv i Khmerriket utover hva man kan forstå ut fra inskripsjoner på tempelbegger.
Zhous skildring ble oversatt til fransk av Jean-Pierre Abel-Rémusat i 1819 og av Paul Pelliot i 1902, og senere til andre språk.
Nuevo Berlín

Kommune

Byens ordfører (alcalde) er Sergio Milesi.

Transport

Ruta 24 forbinder Nuevo Berlín med San Javier og Paysandú.
Laurinsyre

Laurinsyre (dodekansyre), mettet fettsyre, er et hvitt pulver med svak lukt av olje eller såpe.
Laurinsyre er hovedbestanddel i kokosolje og palmekjernelolje (som ikke må forveksles med palmeolje), og antas å ha antibakterielle egenskaper.
Det er også funnet i menneskers melk (5,8% av total fett), kumelk (2,2%), og geitemelk (4,5%).
Vostok (forskningsstasjon)

Jordens kaldeste sted

Vostok er det kaldeste sted på jorden hvor kontinuerlige temperaturmålinger er gjort. 21. juli 1983 ble det målt en temperatur på ÷89,2°C, den laveste temperatur som noen gang er registrert på jorda. Gjennomsnittlig årstemperatur (daglig gjennomsnitt) er ca. ÷57°C, og ingen måneder når den daglige gjennomsnittlstemperaturen høyere enn ÷30°C. Varmerekorden er ÷12,2°C. I juli 1987 var den varmeste registrerte temperaturen ÷72,2°C.
Syltevoks

Syltevoks er omtrent det samme som parafinvoks, men av og til tilsatt atamon, et mildt bakteriedrepende middel. Syltevoks var uunnværlig i eldre tiders hjemmeproduksjon av saft og syltetøy. Når syltetøyet var kokt og fylt på rene glass eller krukker og sto til avkjøling, kunne disse lukkes med et lag smeltet syltevoks. Dette skapte en fullstendig lufttett forsegling, som gjorde at syltetøy kunne holde seg flere år, i kjellerhyller eller boder, eller til og med i vanlig romtemperatur.
Oppkokt saft ble fylt på rene flasker, korket med naturkork, og så ble toppen av flasken dyppet en eller flere ganger i syltevoks som forsegling.
Idag er syltevoks mindre etterspurt. Saft og syltetøy kjøpes ferdig, og hjemmelagde produkter havner oftere i dypfryser enn i matboder. I bærsesongen er syltevoks ennå tilgjengelig i de fleste dagligvareforretninger, men ikke lenger en sterkt etterspurt vare.
Syltevoks er å få kjøpt som pakker med tre til fem plater voks, eller som granulat (stivnede dråper av voks) i passende porsjonsstørrelser. På grunn av en viss brannfare bør syltevoks smeltes i vannbad.
Daniel Manning

Bakgrunn

Manning kom fra beskjedne kår. Allerede i en alder av 11 år sluttet han på skolen for å bidra til familiens økonomiske underhold.

Karriere

Først var han page i  New York State Assembly, og senere ble han stenograf der.
Manning begynte en karriere som journalist allerede da han var elleve år gammel i avisen Atlas i hjembyen Albany, før han i 1856 gikk over til Argus. For den avisen ble han i 1865 sjefredaktør og i 1873 ble han avisens hovedeier. Manning ble siden ordfører for delstatens New Yorks demokratiske parti i perioden 1881 til 1884.

Finansminister

I 1885 ble han utnevnt til landets finansminister av president Grover Cleveland den 8. mars. Dette var en utnevneløse som vakte forundring på flere hold. 
Til tross for den kritikk som ble rettet mot ham, ble han raskt en av de viktigste og mest innflytelselsrike av presidentens rådgivere. Som konservativ finanspolitiker lå det ham særlig på sinnet å sørge for budsjettoverskudd og å øke gullreservene. Dessuten anbefalte han presidenten å senke tollsatsene. Svekket helse gjorde at meget av arbeidet ble utført av hans stedfortreder Charles S. Fairchild.
Manning forble finansminister til april 1887, da han gikk av på grunn av sviktende helse og ble avløst av Fairchild. 
I oktober 1887 ble han president for Bank of New York. Han døde den 24. desember 1887 i hjembyen Albany i en alder av 56 år.
Meton

Utseende

Middelsstore, brunspraglete trebukker. Antennene er noe lengre enn kroppen. Hode og pronotum har en lys midtstripe, pronotum er tønneformet med en liten tann midt på hver side. Dekkvingehe har rettvinklede "skuldre" og er litt tilsmalnende bakover.

Utbredelse

Slekten er utbredt i Australia (Queensland), Ny-Guinea med omkringliggende øyer og Molukkene.
Galls stereografiske kartprojeksjon

Galls stereografiske kartprojeksjon ble presentert av James Gall i 1855 og er en sylindrisk kartprojeksjon. Den viser ikke riktig areal og er ikke konform, men prøver istedenfor å balansere forvrengningen som vises i enhver kartprojeksjon.

Formler

Kartprojeksjonen er definert som:
x = R\lambda/\sqrt 2
y = R (1+\sqrt 2/2)\tan \frac{\varphi}{2}
hvor λ er lengdegraden fra den sentrale meridianen i grader, φ er breddegraden, og R er radiusen av kloden som blir brukt som modellen for projeksjonen. Den er en perspektiv projeksjon hvis punktet for projeksjonen kan variere med lengdegraden. Punktet for projeksjonen skal være på ekvator på den andre siden av kloden fra punktet som blir kartlagt.
Ferdinand Theissen

Liv og virke

Ferdinand Theissen studerte teologi ved presteseminaret i Feldkirch i Vorarlberg i Østerrike, og var deretter stasjonert fra 1902 tul 1908 i São Leopoldo i Brasil. Etter sin hjemkomst til Europa fortsatte han sine studier i Valkenburg og Innsbruck, vendte i 1914 tilbake til Feldkirch som skolelærer.
Han døde i september 1919 etter en klatreulykke - han hadde vært på en ekskursjon i Vorarlberg-alpene for å samle sopper.
Han var autor eller med-autor av mange mykologiske taxa; sammen med Hans Sydow beskrev han familiene Botryosphaeriaceae, Dothioraceae, Phyllachoraceae og Polystomellaceae.
Vancouver Whitecaps FC

Vancouver Whitecaps FC er en fotballklubb basert i Vancouver, Canada, som spiller i Major League Soccer. Det har vært lag som har brukt navnet Vancouver Whitecaps siden 1974, men dagens lag ble opprettet i 2011. I første del av først sesong spiller laget på Empire Field, men fra oktober spiller de på 54 500-seters stadionet BC Place Stadium. Laget trenes av islendingen Teitur Thordarson, som tidligere har trent blant annet SK Brann, FK Lyn og Lillestrøm SK.